text: 44. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 625 της 19/27 Σεπτ. 1975 (ΦΕΚ Α΄ 206) Περί επεκτάσεως των διατάξεων του άρθρ. 4 του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών «επί του Εθνικού Ιδρύματος Ραδιοφωνίας-Τηλεοράσεως. Έχοντες υπ’ όψει: 1.Τας διατάξεις του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Τας διατάξεις της παρ. 7 του άρθρ. 4 του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών». 3.Την υπ’ αριθ. 655/29.8.75 γνωμοδότησιν του Συμβουλίου της Επικρατείας, προτάσει του Ημετέρου Υπουργού Προεδρίας Κυβερνήσεως, απεφασίσαμεν και διατάσσομεν: Άρθρον μόνον.-Αι διατάξεις του άρθρ. 4 του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών», επεκτείνονται εις το Εθνικόν Ίδρυμα Ραδιοφωνίας-Τηλεοράσεως. Εις τον αυτόν επί της Προεδρίας της Κυβερνήσεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 